ঝাড়খণ্ডের ওপর তৈরি হওয়া ঘূর্ণাবর্ত। তারওপর বঙ্গোপসাগরে ঘনীভূত নিম্নচাপ। এই জোড়া ফলায় আজ সকাল থেকেই কলকাতা সহ দক্ষিণবঙ্গে চলছে বৃষ্টি। আগামী ২৪ ঘণ্টায় কোথাও কোথাও ভারী বৃষ্টির সতর্কতা রয়েছে। আবহাওয়া দফতর সূত্র খবর, আজ দিনভরই কলকাতার আকাশ মেঘলা থাকবে। বিকেলের দিকে ভারী বৃষ্টিরও সম্ভাবনা রয়েছে।
 ওয়েব ডেস্ক : ঝাড়খণ্ডের ওপর তৈরি হওয়া ঘূর্ণাবর্ত। তারওপর বঙ্গোপসাগরে ঘনীভূত নিম্নচাপ। এই জোড়া ফলায় আজ সকাল থেকেই কলকাতা সহ দক্ষিণবঙ্গে চলছে বৃষ্টি। আগামী ২৪ ঘণ্টায় কোথাও কোথাও ভারী বৃষ্টির সতর্কতা রয়েছে। আবহাওয়া দফতর সূত্র খবর, আজ দিনভরই কলকাতার আকাশ মেঘলা থাকবে। বিকেলের দিকে ভারী বৃষ্টিরও সম্ভাবনা রয়েছে। গতকাল মোটের ওপর মেঘলা দিন থাকলেও, সন্ধ্যার পর থেকে কিছুটা বৃষ্ট নামে। তবে তা ছিল হালকা। কোথাও কোথাও আবার মাঝারি ধরনের বৃষ্টিও হয়েছে। তবে, আজ ভোরবেলা থেকেই পরিস্থিতি ঘোরালো হতে শুরু করে দেয়। শুরু হয় বৃষ্টি। সঙ্গে রয়েছে ঝোড়ো হাওয়া। বেলা বাড়তেই সেই বৃষ্টির দাপট আরও বাড়তে পারে বলে জানিয়েছে আবহাওয়া দফতর।